ྒྱད་པ་ལས། དམྱལ་
བ་འཇིགས་ཤིང་ངུ་བ་སྟེ། །ཡི་དྭགས་ཡེ་ཤེས་ཉི་མ་ཉིད། །གཏི་མུག་ཡེ་ཤེས་བྱོལ་
སོང་སྟེ། །ཁྲོ་བོ་ཡེ་ཤེས་ལྷ་མ་ཡིན། །གསང་བ་ཡེ་ཤེས་མེ་ལོང་ལྷ། །མི་རྣམས་
ཡེ་ཤེས་བཤད་པ་ནི། །རྣམ་པ་ལྔ་རུ་ཆ་ཡིས་འགྱུར། །ཞེས་བྱུང་བ་དང་སྦྱར་
ལ། ལུང་འདི་ནི་ཉམས་ཀྱི་སྣང་བའི་སྐབས་སུའང་བྱུང་བར་འགྱུར་ཏེ། རྣལ་
འབྱོར་གྱི་སྣང་བ་ལ་རྟེན་དང༌། ཏིང་ངེ་འཛིན། ཉམས་གསུམ་ལས། རྟེན་རྣལ་
འབྱོར་ནི། བརྟག་པ་གཉིས་པའི་བརྟག་པ་ཕྱི་མ་ལས། རྣལ་འབྱོར་པ་གང་ནག་པོ་
ཆེ། ཞེས་པ་དང་། གང་གི་སྲིན་ལག་རྩ་བ་ན། །རྡོ་རྗེ་རྩེ་དགུ་པར་གྱུར་པ། །མི་
བསྐྱོད་པ་ཡི་རིགས་མཆོག་ཉིད། །ཅེས་བྱ་བ་དང༌། མཚམས་མེད་ལྔ་ནི་བྱེད་
པ་དང་། །ཞེས་བྱ་བ་དང༌། རབ་ཏུ་དང་ཞིང་དབང་པོ་དུལ། །དེ་ནི་རེ་ཞིག་
ངེས་འགྲུབ་འགྱུར། །ཞེས་བྱ་བའི་བར་གྱིས་བསྟན་ཏོ། །ཏིང་ངེ་འཛིན་ནི། ཏིང་
ངེ་འཛིན་རྣམ་པ་སྣ་ཚོགས་པ་སྟེ། ཁ་སྦྱོར་ཐིག་ལེའི་རྒྱུད་ཕྱི་མ་ལས། སྒྱུ་མའི་
གཟུགས་ཀྱང་རིགས་པའི་གནས། །ཏིང་འཛིན་རྣམ་པ་སྣ་ཚོགས་མཆོག །མིང་
ནི་མཛེས་སྤྱིར་ཞེས་བྱར་བརྗོད། །ཨ་ནི་ཡིག་འབྲུ་ཀུན་གྱི་མཆོག །ཅེས་བྱ་བ་ལ་
68-

ལུང་མཐའ་དག་དང་མདོར་བསྡུས་སུ་སྦྱར་བ།
སོགས་པ་གསུངས་སོ། །ཉམས་ཀྱི་སྣང་བ་ནི། འཁོར་འདས་ཀྱི་ཆོས་མ་ལུས་པ་
སྟེ། དེའང་ཁ་སྦྱོར་ཐིག་ལེ་ལས། བརྟན་དང་གཡོ་བའི་དངོས་པོ་གང༌། ། རྩ་
ལྕུག་འཁྲི་ཤིང་ལ་སོགས་པ། །བདག་གི་དངོས་པོའི་རང་བཞིན་ལས། །དམ་
པ་འདི་ཉིད་ཉེར་བསྒོམ་བྱ། །ཞེས་བྱ་བ་དང༌། དམན་པ་འབྲིང་དང་མཆོག་
རྣམས་དང་། །ཞེས་བྱ་བ་ནས། འདི་ཀུན་མཉམ་པ་ཉིད་དུ་བལྟ། །ཞེས་བྱ་བ་
ལ་སོགས་པ་དེ་ཉིད་ལས་འབྱུང་ངོ༌། །ད་ནི་དག་པའི་སྣང་བ་གསུམ་ལུང་དང་
སྦྱར་ན། རྟེན་ནི། བདེ་བར་གཤེགས་པ་སྟེ། དེའང་ཁ་སྦྱོར་ཐིག་ལེ་ལས། རིག་
མའི་སྐྱེས་བུ་གྲུབ་པ་ནི། །གང་དུ་འཆི་ཞིང་གང་དུ་གནས། །བདག་ལ་ཐེ་ཚོམ་
འདི་དག་ནི། །བདེ་བ་ཆེན་པོས་བཤད་དུ་གསོལ། །ཞེས་ཞུས་པ་དང༌། རིག་
མའི་སྐྱེས་བུ་གྲུབ་པ་ནི། །གང་དུའང་མི་འགྲོ། གང་དུའང་མི་གནས་སོ། །ཞེས་
བྱ་བ་ལ་སོགས་པ་གསུངས་སོ། །རྒྱུ་འགྲོས་བཞི་ཐིམ་པ་ནི། དོན་གྱིས་བསྟན་
ཏེ། བདེ་མཆོག་ཉུང་ངུ་ལས། ཡིད་ནི་ནང་དུ་ཆུད་པ་ཡིས། །ལྷ་དང་མི་ཡི་
བདེ་བ་ནི། །བསྡུས་བྱས་རྡོ་རྗེ་འཛིན་པ་ཡིས། །དེ་ལྟ་བུར་ནི་བྱེད་པ་ཡི། །བཅུ་
དྲུག་ཆར་ཡང་མི་ཕོད་དོ། །ཞེས་བྱུང་ངོ༌། །སྐུ་གསུང་ཐུགས་མི་ཟད་པ་ རྒྱན་གྱི་
འཁོར་ལོ་ནི། སྒྱུ་མ་བདེ་མཆོག་བརྟག་པ་སུམ་ཅུ་པ་ལས། སངས་རྒྱས་ཀུན་གྱི་
སྐུ་ཆེན་དང༌། །སངས་རྒྱས་ཀུན་གྱི་གསུང་སྙན་ལ། །སངས་རྒྱས་ཀུན་གྱི་ཐུགས་
ཆེན་པོ། །ཞེས་པ་ནས། ནམ་མཁའི་དབྱིངས་ཀྱི་མཐའ་ཀླས་པ། །ཞེས་བྱ་བའི་
བར་གྱིས་བསྟན་པ་དང་། དཔལ་འདུས་པ་ལས་ཀྱང་། སྐུ་གསུང་ཐུགས་ཀྱི་རྣམ་
པ་གསུམ། །གསང་བ་མཆོག་ཏུ་བཤད་པ་ཡིན། །སངས་རྒྱས་ཐམས་ཅད་ཅེས་
བྱ་བ། །ཚོགས་པ་འདུས་པར་བཤད་པ་ཡིན། །ཞེས་བྱ་བ་ལ་སོགས་པ་གསུངས་
སོ། །ཡང་སྐུ་མི་ཟད་པ་ནི། སངས་རྒྱས་ཐམས་ཅད་འདུས་པ་ཡིན། །རྟག་ཏུ་དཔག་

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
མེད་ཚེ་དང་ལྡན། །ཞེས་པ་ནས། འདི་ནི་གསང་བ་མཆོག་གིས་ནི། །ཞེས་པའི་
བར་གྱིས་བསྟན་ཏོ། །དག་པའི་སྣང་བའང་། ཁ་སྦྱོར་ཐིག་ལེ་ལས། ཐམས་ཅད་
པ་ཐམས་ཅད་ཀྱི་དོན་ཐམས་ཅད་དང་། སེམས་ཅན་ཐམས་ཅད་ཀྱི་སེམས་ལ་གནས་
སོ། །ཀུན་འགྲོའི་ཕྱིར་དབང་ཕྱུག་ཆེན་པོ།
དོགས་པ་ཐམས་ཅད་དང་བྲལ་བའི་ཕྱིར་
སེང་གེ། གཏིང་དཔག་དཀའ་བའི་ཕྱིར་ཆུ་བོའི་ཕུང་པོ་ཆེན་པོ། ཉོན་མོངས་པའི་
གདུང་བ་དང་བྲལ་བའི་ཕྱིར་ཟླ་བ། མཚན་མ་དང་རྣམ་པར་རྟོག་པ་ཐམས་ཅད་
ཀྱིས་མི་ཕྱེད་པའི་ཕྱིར་རྡོ་རྗེ་ཞེས་གསུངས་ཏེ། དེ་དག་ནི་ཆོས་སྐུ་དང་ངོ་བོ་ཉིད་ཀྱི་
སྐུའི་དབང་དུ་བྱས་པའོ། །གཟུགས་སྐུའི་དག་པའི་སྣང་བ་ནི། རྣམ་པར་རྟོག་པ་
ཐམས་ཅད་སྤངས་ཀྱང་བལྟམས་པ་ལ་སོགས་པར་སྟོན་པ་དང༌། ཞེས་པ་ལ་སོགས་
པ་དུ་མས་བསྟན་ཏེ། དེ་དག་གིས་ནི་སྣང་བ་གསུམ་དུ་བསྟན་པའི་ལམ་མོ། །ད་
ནི་རྒྱུད་གསུམ་དུ་བསྟན་པའི་ལམ་ལུང་དང་སྦྱར་ན། ཀུན་གཞི་རྒྱུ་རྒྱུད་ལ་འཁོར་
འདས་ཚང་བ་ནི། བརྟག་པ་གཉིས་པ་ལས། དེ་ནི་སྦྱིན་སྲེག་ཅེས་བྱ་བ་ནས་བཟུང་
སྟེ། མདོར་བསྡུས་ནས་ནི། སེམས་ནི་འདུས་པའི་ཚུལ་ཅན་ནོ། །ཞེས་བྱ་བའི་བར་
གྱིས་བསྟན་ཏོ། །ཁ་སྦྱོར་ཐིག་ལེ་ལས་ཀྱང་། རབ་ཏུ་འཇོམས་པས་སྨྱོ་ཞིང་གློག་འགྱུ་
བ། །ཞེས་པ་ནས། སེམས་ནི་རྡོ་རྗེ་ཅན་གྱིས་འཁོར་བར་གསུངས། །ཞེས་བྱ་བའི་
བར་དང་། རང་བཞིན་འོད་གསལ་རྟོག་ལས་རྣམ་གྲོལ་ཞིང་། །ཞེས་པ་ནས། དེ་
ཉིད་མྱ་ངན་འདས་པའི་མཆོག་ཏུ་གསུངས། །ཞེས་པའི་བར་གྱིས་བསྟན་ཏོ། །སྒྱུ་མ་
བདེ་མཆོག་ལས་ཀྱང༌། མིག་དང་རྣ་བ་སྣ་དག་དང༌། །ཞེས་པ་ནས། རོ་དང་རེག་
བྱ་དག་གི་དོན། །ཞེས་པའི་བར་གྱིས་བསྟན་ཏོ། །ཡང་དེ་ཉིད་ལས། སེམས་ལ་
སྔོན་དང་མཐའ་མ་མེད། ། ཅེས་པ་ནས། དེས་ནི་དབང་ཕྱུག་ཆེན་པོ་འགྲུབ། །ཅེས་
པའི་བར་གྱིས་བསྟན་ཏོ།།
།།
-70-

ལུང་མཐའ་དག་དང་མདོར་བསྡུས་སུ་སྦྱར་བ།
ད་ནི་ལུས་ཐབས་རྒྱུད་ལུང་དང་སྦྱར་བ་ནི། བརྟག་པ་དང་པོའི་རབ་ཏུ་བྱེད་
པ་གཉིས་པ་ལས། ང་ལས་འགྲོ་བ་ཐམས་ཅད་འབྱུང༌། །ཞེས་པ་དང་། ཡང་དེ་
ཉིད་ལས། ལུས་ལས་གཞན་དུ་སངས་རྒྱས་ཉིད། །གང་དུའང་རྙེད་པར་མི་འགྱུར་
ཏེ། །མི་ཤེས་པས་ནི་སྒྲིབ་པར་བརྗོད། །ཅེས་གསུངས་སོ། །ཐབས་རྒྱུད་དང་པོ་
དབང་དེ་ལས་ཀྱང་དཀྱིལ་འཁོར་ནི། ལུང་དེ་ཉིད་ལས། རྡུལ་ཚོན་གྱི་ནི་དཀྱིལ་
འཁོར་དང༌། །གསང་བ་མཆོག་གི་དཀྱིལ་འཁོར་ཇི་སྙེད་པ། །ཞེས་འབྱུང་། དེ་ཉིད་
ཀྱི་རྒྱུད་ཕྱི་མ་ལས་ཀྱང་། ཀྱིལ་འཁོར་ལུས་སུ་གསུངས་པ་སྟེ། །དཀྱིལ་འཁོར་བྷ་
གར་བརྗོད་པར་བྱ། །དཀྱིལ་འཁོར་བྱང་ཆུབ་སེམས་ཉིད་དེ། །དཀྱིལ་འཁོར་གསུམ་
དུ་བརྟག་པར་བྱ། །ཞེས་འབྱུང་བ་དང་། རྡུལ་ཚོན་གྱི་དཀྱིལ་འཁོར་ནི། སྒྱུ་མ་བདེ་
མཆོག་ལས། དེ་ནས་གཞན་ཡང་ཐམས་ཅད་དུ། །ཞེས་པ་ནས་བཟུང་སྟེ། ཚོགས་
ཀྱི་དཀྱིལ་འཁོར་བརྟག་པར་བྱ། །ཞེས་པའི་བར་གྱིས་བསྟན་ཏོ། །གསང་དབང་དང་
འབྲེལ་བའི་བྱང་ཆུབ་སེམས་ཀྱི་དཀྱིལ་འཁོར་ཡང་། དེ་ཉིད་ལས། དེ་ཡི་མཚལ་
དང་ཁུ་བ་དང་། །ཞེས་པ་ནས། ཞི་བའི་བཏུང་བ་བཞིན་མྱངས་པས། །བརྟག་
པ་ཡི་ནི་དངོས་གྲུབ་ཐོབ། ། ཅེས་པའི་བར་གྱིས་བསྟན་ཏོ།།
།།
དབང་ཡང་། བརྟག་པ་གཉིས་པའི་ཕྱི་མ་ལས། སློབ་དཔོན་གསང་བ་ཤེས་
རབ་དང་། །བཞི་པ་དེ་ཡང་དེ་བཞིན་ནོ། །ཞེས་འབྱུང་ངོ༌། །དབང་རྒྱས་པའི་ལུང་
ནི། བརྟག་པ་དང་པོའི་ལེའུ་བཅུ་པ་ལ་སོགས་པ་དང་། མཁའ་འགྲོ་མ་རྡོ་རྗེ་གུར་
དང་། ཁ་སྦྱོར་ཐིག་ལེ་ལ་སོགས་པའི་དབང་གི་སྐབས་ཐམས་ཅད་ལས་རྟོགས་པར་
བྱའོ། །སྒྱུ་མ་བདེ་མཆོག་ལས། ཁམས་ཀྱི་རང་བཞིན་ཐམས་ཅད་ཀྱང༌། །ཞེས་པ
ནས། དབུ་རྒྱན་ལ་སོགས་པའི་དབང་རྣམས་རྒྱས་པར་གསུངས་པ་དང་། ཡང་དེ་
ཉིད་ལས་ཕྱག་མཚན་ལ་སོགས་པའི་དབང་རྣམས་ཀྱང་རྒྱས་པར་གསུངས་སོ།།
།།
71

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
མཆོག་གི་དབང་རྒྱས་པའང་། ཁ་སྦྱོར་ཐིག་ལེ་...ལ་སོགས་པའི་དབང་གི་སྐབས་ཐམས་
ཅད་ ལས་རྟོགས་པར་བྱ་སྟེ། གསང་དབང་ཡང༌། གང་ཟག་རྣམ་པར་རྟོག་པ་
ཆེ་འབྲིང་གསུམ་ལ་ཉིན་པར་གྱི་ཐིག་ལེ་བྱའོ། །ཞེས་བྱ་བ་ལ་སོགས་པ་གསུངས་
ལ། ཤེས་རབ་དང་ཡེ་ཤེས་ཀྱི་དབང་ཡང་། ཀ་ནི་བདེ་བ་སྐྱོང་བས་ན། །ཞེས་
བྱ་བ་ལ་སོགས་པ་རྣམས་ཀྱིས་གསུངས་སོ། །བཞི་པའི་དབང་ཡང་། སངས་རྒྱས་
རིན་པོ་ཆེ་ཡི་དབང་། །ཞེས་བྱ་བ་ལ་སོགས་པ་གསུངས་སོ།།
།།
དྲི་མ་གང་དག་པ་ནི། ལུང་དེ་ཉིད་ལས། དྲི་མ་རྣམས་ནི་ཟད་པར་འགྱུར། །
ཞེས་འབྱུང་ངོ་། །ད་ནི་ལམ་སོགས་ཉི་ཤུ་ལུང་དང་སྦྱར་བ་ལ། དབྱིབས་ཀྱི་ལམ་
ནི། སྤྲོས་བཅས་དབྱིབས་སུ་བསྒོམ་པ་ནི། དཀྱིལ་འཁོར་བཅུ་བདུན་གྱི་ལུང་དང་
སྦྱར། ལུས་ཉིད་དབྱིབས་སུ་བསྒོམ་པ་ནི། ཁ་སྦྱོར་ཐིག་ལེ་ལས། ལུས་ཀྱི་དཀྱིལ་
འཁོར་ཉམས་དགའ་བ། །སྒོ་བཞི་ཇི་སྐད་གསུངས་པ་ཡིས། །ཞེས་བྱ་བ་ལ་སོགས་
པ་དང་ཇི་ལྟ་བ་བཞིན་སྦྱར་རོ།། །དབང་གཉིས་པའི་ལམ་ནི། བརྟག་པ་གཉིས་
པ་ལས། དཀྱིལ་འཁོར་འཁོར་ལོའི་ཐབས་དང་ནི། །རང་བྱིན་བརླབས་པའི་རིམ་
པས་ཀྱང༌། ། ཀུན་རྫོབ་དོན་དམ་རང་བཞིན་གྱིས། །བྱང་ཆུབ་སེམས་ནི་རྣམ་
པར་བསྐྱེད། །ཅེས་འབྱུང་བས་སོ། །དབང་གསུམ་པའི་ལམ་ཡང༌། སྒྱུ་མ་བདེ་
མཆོག་ལས། རྗེས་སུ་ཆགས་པར་བྱའོ། །ཆ་ལུགས་ཤེས་པ་བཞིན་བྱེད། །ཅེས་
པ་ནས། ཡེ་ཤེས་ཀྱི་ཕྱག་རྒྱ་ཤེས་པའོ། །ཞེས་བྱ་བའི་བར་གྱིས་བསྟན་ཏོ། །བཞི་
པའི་ལམ་ཡང་། དེ་ཉིད་ལས། རྐྱང་མ་ཤེས་རབ་རང་བཞིན་གྱིས། །རོ་མ་ཐབས་
སུ་ཡང་དག་གནས། ། །ཀུན་འདར་མ་ནི་དབུས་གནས་སོ། །གཟུང་དང་འཛིན་པ་
རྣམ་པར་སྤངས། །ཞེས་བྱུང་བ་དང་། ཡང་དེ་ཉིད་ལས། རྦ་རླབས་མེད་པའི་
རང་བཞིན་གྱིས། །རློམ་སེམས་མེད་པའི་བདེ་བ་ཐོབ། །ཅེས་འབྱུང་བའོ། །ལྟ་
-72-

ལུང་མཐའ་དག་དང་མདོར་བསྡུས་སུ་སྦྱར་བ།
བ་ངོ་བོ་ཉིད་གསུམ་ནི། དེ་ཉིད་ལས། ངོ་བོས་གཟུགས་མེད་མཐོང་བ་པོ་ཡང་
མེད། །ཅེས་པ་ལ་སོགས་པ་དང་སྦྱར་རོ། །རང་བྱུང་གི་ལྟ་བ་བཞི་ལས། ཉོན་
མོངས་པ་རང་བྱུང་ནི། སྒྱུ་མ་བདེ་མཆོག་ལས། ཉོན་མོངས་པས་ནི་རབ་ཉོན་
མོངས། །བྱང་ཆུབ་དམ་པ་ཐོབ་པར་འགྱུར། །ཞེས་པ་དང་། རྣམ་པར་རྟོག་པ་རང་
བྱུང་ནི། །དེ་ཉིད་ལས། རྣམ་རྟོག་ལས་ནི་རྣམ་རྟོག་དང༌། །སྲིད་པ་ཉིད་ཀྱིས་སྲིད་
པ་དག །ཅེས་འབྱུང་ངོ་། །སྣྲེལ་ཞི་རང་བྱུང་ནི། དེ་ཉིད་ལས། རང་རིག་ཡེ་ཤེས་
ཉིད་དུ་འགྱུར། །རང་གཞན་ཡང་དག་རིག་པ་སྤངས། །ཞེས་པ་ལ་སོགས་པ་འབྱུང་
ངོ་། །གསལ་ཞིང་ཡང་བ་རང་བྱུང་ནི། སསྤུ་ཊ་ལས། རང་བྱུང་ངོ་བོ་འདི་ཉིད་
ནི། །ཆོས་ཀྱི་སྐུར་ནི་རབ་ཏུ་གྲགས། །ཞེས་འབྱུང་ངོ་། །ལྷན་ཅིག་སྐྱེས་པའང་། དེ་
ཉིད་ལས། ལྷན་ཅིག་སྐྱེས་པར་གང་སྐྱེས་པ། །ལྷན་ཅིག་སྐྱེས་པ་དེ་བརྗོད་བྱ། །ཞེས་
པ་དང་། ཡང་དེ་ཉིད་ལས། དང་པོ་དགའ་བ་ཙམ་ཉིད་དེ། །གཉིས་པའི་གྲངས་
ལ་མཆོག་དགའ་ཉིད། །གསུམ་པ་ལ་ནི་དགའ་བྲལ་དང་། །བཞི་པ་ལྷན་ཅིག་སྐྱེས་པ་
བརྗོད། །ཅེས་པ་ལ་སོགས་པ་རྣམས་དང་སྦྱར་རོ། །ཤིན་ཏུ་རྣམ་དག་ཀྱང་། རྣམ་
དག་ཡེ་ཤེས་གཟུགས་ཅན་དང་། །འཁོར་བའི་རྣམ་པར་རྟོག་པ་གཉིས། །ཁྱད་པར་
ཅུང་ཟད་ཡོད་མ་ཡིན། །ཞེས་འབྱུང་ངོ་། །ད་ནི་གྲུབ་མཐའ་ལུང་དང་སྦྱར་ན། གྲུབ་
མཐའ་དང་པོ་ནི། དེ་ཉིད་ལས། འདི་ཉིད་འཁོར་བ་ཞེས་བྱ་སྟེ། །འདི་ཉིད་མྱ་ངན་
འདས་པ་ཉིད། །འཁོར་བ་སྤངས་ནས་གཞན་དུ་ནི། །མྱ་ངན་འདས་པ་རྟོགས་མི་
འགྱུར། །ཞེས་བྱ་བ་ལ་སོགས་པ་དང་སྦྱར་རོ། །གཉིས་པ་ནི། བཤད་པའི་རྒྱུད་
ལས། ཨ་ནི་ཡིག་འབྲུ་ཀུན་གྱི་མཆོག །དོན་ཆེན་སྡེ་ཚན་འདྲེན་པ་ཉིད། །ཅེས་
འབྱུང་བ་དང༌། ཡང་དེ་ཉིད་ལས། ཆོས་ཀྱི་ཕུང་པོ་བརྒྱད་ཁྲི་དང་། །བཞི་སྟོང་
གི་ནི་གྲངས་སྙེད་ཀྱི། །ལུས་ཀྱི་དེ་ཉིད་མི་ཤེས་པས། །ནང་དུ་རྣམ་པར་གནས་པ་
-73-

ས་སྐྱ་བཀའ་འབུམ།
སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
ཉིད། །ཅེས་འབྱུང་ངོ་། །གྲུབ་མཐའ་ཕྱི་མ་གཉིས་ཀྱང༌། རྩ་བའི་རྒྱུད་ལས། ང་
ལས་འགྲོ་བ་ཐམས་ཅད་བྱུང༌། །ང་ལས་གནས་གསུམ་པོ་ཡང་བྱུང་། །ང་ཡིས་འདི་
ཀུན་ཁྱབ་པ་སྟེ། །འགྲོ་བའི་རང་བཞིན་གཞན་མ་མཐོང་། །ཞེས་འབྱུང་བ་དང་སྦྱར་
རོ།། །།
འདའ་ཀ་མ་རྣམས་ནི། ཡང་དེ་ཉིད་ལས། བདེ་བ་གང་གིས་འཆིང་བ་
འདིར། །དེ་ཡིས་བདེ་བ་བསམ་གཏན་བརྗོད། །ཅེས་བྱ་བ་དང་། བཤད་པའི་
རྒྱུད་ལས། བུམ་པ་དང་པོར་བརྩམས་ནས་ནི། །སྒོ་རྣམས་ཐམས་ཅད་རེངས་པར་
བྱ། །ཉིན་ཞིང་བྲམ་ཟེ་གསོད་པ་དང༌། །མཚམས་མེད་ལྔ་ནི་བྱེད་པ་དང་། །སྲོག་
ཆགས་གསོད་པར་དགའ་བ་དང༌། །ཆོམ་རྐུན་ལས་ཀྱི་ལོངས་སྤྱོད་གང་། །དེ་ཡི་
ལམ་གྱིས་གྲོལ་འགྱུར་ཏེ། །སྡིག་པས་གོས་པར་མི་འགྱུར་རོ། །ཞེས་འབྱུང་བ་དང་
སྦྱར་རོ། །འབྲས་བུ་ནི། རྩ་བའི་རྒྱུད་ལས། ཕྱག་རྒྱ་རྒྱུ་དང་བྲལ་བ་ལས། །ཡོ་གའི་
སྙིང་རྗེ་ཐབས་སུ་འགྱུར། །སྟོང་པ་སྙིང་རྗེ་དབྱེར་མེད་པར། །བྱང་ཆུབ་སེམས་སུ་
རབ་ཏུ་བརྗོད། །ཅེས་འབྱུང་བ་དང༌། བཤད་པའི་རྒྱུད་ལས་ཀྱང་། ཐམས་ཅད་